|  |
| --- |
| PROGRAM  DIREKTNO OTVARANJE RADNIH MJESTA – JAVNI RAD |

**Podgorica, jun 2021. godine**

Naziv programa: „DIREKTNO OTVARANJE RADNIH MJESTA – javni rad“

**I USLOVI**

1. **Normativni i programsko – planski okvir**

Normativni osnov za realizaciju mjere direktno otvaranje radnih mjesta sadržan je uZakonu o posredovanju pri zapošljavanju i pravima za vrijeme nezaposlenosti (“Službeni list CG”, br. 24/19), kojim je u članu 38 utvrđeno da se mjere aktivne politike zapošljavanja, među kojima i *direktno otvaranje radnih mjesta,* sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći. Shodno mišljenju Agencije za zaštitu konkurencije Program „Direktno otvaranje radnih mjesta“ ne predstavlja državnu pomoć u smislu Zakona o kontroli državne pomoći („Službeni list Crne Gore“, br.12/18).

Nadalje, odredbom člana 42 stav 1 Zakona propisano je da direktno otvaranje radnih mjesta podrazumijeva stvaranje privremenih netržišnih poslova od javnog interesa, kroz javni rad, radi pružanja mogućnosti posebno osjetljivim grupama nezaposlenih lica da očuvaju i unaprijede radne sposobnosti i povećaju zapošljivost*.*

Programsko planska dokumenta kojima se ostvaruju strateški prioriteti i ciljevi politike zapošljavanja i na osnovu kojih Zavod za zapošljavanje sprovodi mjere aktivne politike zapošljavanja su Akcioni plan zapošljavanja i Program rada Zavoda. Programom rada Zavoda za 2021. godinu predviđena je realizacija *mjere direktno otvaranje radnih mjesta*.

Zakonom o budžetu za 2021. godinu utvrđena su sredstva za finansiranje mjere aktivne politike zapošljavanja - direktno otvaranje radnih mjesta. Sredstva za finansiranje ove mjere iznose 815.000 €.

1. **Struktura mjere**

Struktura aktivne mjere obuhvata sve radnje, procese i dokumenta za razvoj i implementaciju aktivne mjere.

* 1. **Opšti cilj mjere**

Opšti cilj mjere direktno otvaranje radnih mjesta je povećati efikasnost i pokrivenost aktivnih mjera tržišta rada sa naglaskom na prevenciju socijalne isključenosti posebno osjetljivih grupa nezaposlenih lica.

* 1. **Poseban cilj**

Specifični cilj mjere je doprinositi očuvanju i unapređenju radnih sposobnosti i povećanju zapošljivosti posebno osjetljivih grupa nezaposlenih lica iz evidencije Zavoda, kroz njihovo zapošljavanje na privremenim netržišnim poslovima od javnog interesa.

**2.3. Planirani rezultati**

* Zaposleno 497nezaposlenihlica koja pripadaju ciljnoj grupi programa, na netržišnim poslovima, socijalnih, humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugim poslovima u oblastima od javnog interesa, za vrijeme realizacije programa javnog rada.
* Zaposleno 248 (50%) ovih nezaposlenih lica na privremenim netržišnim poslovima socijalnih sadržaja.

Izvor verifikacije: zaključen individualni plan zapošljavanja, ugovor o radu, prijava na obavezno socijalno osiguranje i evidencija Zavoda za zapošljavanje Crne Gore.

**2.4. Programske aktivnosti**

**Aktivnost 1:** Pripremne aktivnosti

Po donošenju Programa „Direktno otvaranje radnih mjesta- javni rad“, od strane Upravnog odbora, Zavod će preduzeti aktivnosti izbora izvođača i učesnika programa javnog rada.

* 1. Izbor korisnika sredstava - izvođača programa javnog rada

Izbor izvođača programa javnog rada izvršiće se na osnovu javnog konkursa raspisanog od strane Zavoda. Podnosioci zahtjeva će se javnim konkursom upoznati sa uslovima za podnošenje zahtjeva za realizaciju programa, načinom finansiranja programa, načinom i rokovima podnošenja zahtjeva, kriterijumima izbora i načinom informisanja o ishodu zahtjeva.

Sastavni dio javnog konkursa je Uputstvo za podnošenje zahtjeva kojim su, između ostalog, detaljnije opisani način podnošenja i ocjenjivanja zahtjeva za realizaciju javnog rada.

Zavod može, u postupku izbora izvođača programa javnog rada, uz saglasnost podnosioca zahtjeva za realizaciju programa izvršiti korekciju dužine trajanja i/ili broja učesnika programa javnog rada.

Odluku o izboru korisnika sredstava donijeće Upravni odbor Zavoda na predlog direktora Zavoda.

Zavod i izvođači programa zaključiće ugovore kojima će se urediti međusobna prava, obaveze i odgovornosti u vezi realizacije programa javnog rada.

* 1. Izbor učesnika programa

Zavod kontinuirano realizuje aktivnosti pripreme nezaposlenih lica koja su zbog određenih razloga i okolnosti u riziku od socijalne isključenosti što ih čini posebno osjetljivom grupom lica za uključivanje u programe javnog rada.

Kroz pripremu za uključivanje u ovaj program nezaposlena lica koja su u riziku od socijalne isključenosti se, kao potencijalni učesnici programa javnog rada, informišu o tržištu rada, savjetuju i po potrebi profesionalno usmjeravaju.

Izbor učesnika programa javnog rada izvršiće izvođači programa. Učesnici se biraju iz kategorije nezaposlenih lica pripremljenih za uključivanje u programe javnog rada, a saglasno zahtjevu izvođača. Izabrani učesnici se uključuju u programe na osnovu individualnih planova zapošljavanja zaključenih sa Zavodom.

Izvođač javnog rada je poslodavac koji izabrane učesnike zapošljava na poslovima iz programa javnog rada, za vrijeme sprovođenja rada. Međusobna prava, obaveze i odgovornosti izvođača i izabranih učesnika programa urediće se ugovorima o radu.

Priručnikom o načinu realizacije programa javnog rada, koji je sastavni dio ugovora o realizaciji javnog rada, opisan je postupak izbora učesnika programa, način sprovođenja programskih aktivnosti izvođača i programskih partnera, način praćenja i izvještavanja o sprovedenim programskim aktivnostima, kao i način sprovođenja, praćenja i izvještavanja o sprovedenim promotivnim aktivnostima.

**Aktivnost 2:** Realizacija programa javnog rada

Izvođači će realizovati programom javnog rada predviđene programske aktivnosti. U cilju postizanja planiranih rezultata programa, izvođači će obezbijediti uslove za nesmetano sprovođenje programa i angažovati učesnike na obavljanju radnih zadataka opisanih programom.

Obavljanjem radnih zadataka u realnom radnom okruženju učesnici će sticati primjenljiva znanja, održavati i unapređivati radne vještine, čime se ublažava rizik od socijalne isključenosti i povećava njihova zapošljivost na otvorenom tržištu rada.

Angažovanjem na netržišnim društveno korisnim poslovima socijalnih, humanitarnih, edukativnih, ekoloških, komanalnih i drugih sadržaja učesnici doprinose kako, ličnom i profesionalnom razvoju, tako i razvoju lokalne zajednice i društva u cjelini.

**Aktivnost 3:** Praćenje i analiza učinka programa

Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa, od strane izvođača programa i Zavoda.

Praćenje programa će se sprovoditi kako, neposrednim uvidom u način realizacije programa u prvom i trećem mjesecu njegovog sprovođenja, tako i praćenjem izvršenja obaveza ugovornih strana u vezi realizacije programa javnog rada.

Praćenjem programa obezbijediće se uslovi za blagovremeno preduzimanje korektivnih radnji, ukoliko tokom sprovođenja programa nastupe okolnosti usled kojih ih je neophodno sprovesti, a sve u cilju postizanja planiranih rezultata programa.

Rezultati praćenja programa predstavljaju polaznu osnovu za analizu učinka programa.

Nakon sprovođenja programa sumiraće se postignuti rezultati, uporediti sa planiranim, analizirati eventualne prepreke za uspješnu realizaciju programa i izvesti zaključci. Na ovaj način će se dobiti jasnija slika o učinku programa za ciljnu grupu i korisnike programa i njegovim nedostacima.

Ovu programsku aktivnost sprovodiće Zavod u saradnji sa izvođačima programa.

**Aktivnost 4:** Promocija programa

Promocija programa će se sprovoditi kontinuirano, od prvog mjeseca realizacije programa, a u cilju što veće informisanosti ciljne javnosti. Ovu programsku aktivnost sprovodiće Zavod u saradnji sa izvođačima i učesnicima programa.

* 1. **. Lokacija i vrijeme realizacije programskih aktivnosti sa terminskim planom**

Program će se sprovoditi na teritoriji Glavnog grada, Prijestonice, i svih opština, odnosno lokalnih samouprava u Crnoj Gori. Programske aktivnosti će se realizovati u trajanju do petmjeseci.

Terminski plan realizacije programskih aktivnosti

|  |  |  |  |  |  |
| --- | --- | --- | --- | --- | --- |
| **Aktivnosti** | **Mjesec I** | **Mjesec II** | **Mjesec III** | **Mjesec IV** | **Mjesec V** |
| Pripremne aktivnosti |  |  |  |  |  |
| Sprovođenje programa |  |  |  |  |  |
| Praćenje i analiza učinka programa |  |  |  |  |  |
| Promocija programa |  |  |  |  |  |

* 1. **Izvođač programa javnog rada**

Da bi se smatrao opravdanim za realizaciju programa javnog rada, podnosilac zahtjeva mora da:

* je pravno ili fizičko lice koje u okviru svojih konstitutivnih akata ima jasno definisanu djelatnost koja ga preporučuje za realizaciju programa humanitarnih, edukativnih, socijalnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa.

Izvor verifikacije: rješenje o upisu u registar nadležnog organa i/ili konstitutivna akta.

* je upoznat da je javni rad društveno koristan rad koji ne uključuje njegove redovne poslove i ne može da ima za svrhu stvaranje profita.

Izvor verifikacije: izjava podnosioca zahtjeva.

* nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran.

Izvor verifikacije: izjava podnosioca zahtjeva.

* ima izmirene obaveze po osnovu poreza i doprinosa na lična primanja, zaključno sa 31.12.2020. godine, ili da redovno izmiruje reprogramirane poreske obaveze, shodno Zakonu o reprogramu poreskih potraživanja (“Sl. list CG”, br. 83/16), do dana podnošenja zahtjeva.

Izvor verifikacije: uvjerenje Uprave prihoda i carina da je podnosilac zahtjeva izmirio obaveze po osnovu poreza i doprinosa na lična primanja, zaključno sa 31.12.2020. godine.,ili da redovno izmiruje reprogramirane poreske obaveze po osnovu poreza i doprinosa na lična primanja, do dana podnošenja zahtjeva.

* obezbijedi programskog partnera/e ukoliko sa programom javnog rada planira realizaciju aktivnosti koje izlaze iz okvira njegove djelatnosti i upozna ga/ih sa programom i njegovom ulogom, obavezama i odgovornostima u realizaciji programa.

Izvor verifikacije: izjava podnosioca zahtjeva, rješenje o upisu u registar nadležnog organa i/ili konstitutivna akta programskog/ih partnera i izjava programskog/ih partnera.

* programom javnog rada obuhvati aktivnosti usmjerene na pružanje podrške licima sa invaliditetom i/ili starim licima u stanju socijalne potrebe i/ili neke druge aktivnosti socijalnih sadržaja i/ili aktivnosti očuvanja kulturnih i istorijskih spomenika i/ili obrazovanja i/ili druge aktivnosti od javnog interesa, koje će realizovati u Crnoj Gori, u najdužem trajanju od četiri mjeseca.

Izvor verifikacije:zahtjev za realizaciju javnog rada.

* sa nezaposlenim licima, angažovanim na realizaciji programa javnog rada, zaključi ugovore o radu, na vrijeme realizacije javnog rada.

Izvor verifikacije: izjava podnosioca zahtjeva.

**II CILJNE GRUPE**

1. Direktna ciljna grupa – učesnici javnog rada

Direktnu ciljnu grupu obuhvaćenu ovim Programom čine nezaposlena lica iz evidencije o nezaposlenim Zavoda, koja su zbog različitih razloga i okolnosti na tržištu rada u riziku od socijalne isključenosti što ih čini posebno osjetljivim grupama nezaposlenih lica.

Učesnik javnog rada može biti:

* nezaposleno lice bez školske spreme ili sa završenom osnovnom školom i/ili
* nezaposleno lice koje u poslednjih 12 mjeseci nije bilo u radnom odnosu i/ili

- nezaposlena žena.

Učesnik javnog rada može biti nezaposleno lice koje pripada samo jednoj od navedenih grupa nezaposlenih lica, kao i lice koje je istovremeno pripadnik dvije ili sve tri grupe lica.

1. Indirektna ciljna grupa - korisnici programa

Indirektnu ciljnu grupu čine:

* stara lica, lica u stanju socijalne potrebe, lica sa invaliditetom, djeca, mlada i neka druga lica kojima je potrebna društvena briga;
* lokalna samouprava – doprinos realizaciji lokalnih društveno korisnih programa zapošljavanja;
* društvo u cjelini – doprinos realizaciji društveno korisnih programa.

**III KRITERIJUMI**

1. **Kriterijumi izbora izvođača programa– korisnika sredstava**

Zahtjeve za realizaciju javnog rada ocjenjivaće Komisija za obradu zahtjeva i utvrđivanje učesnika javnog konkursa primjenom slijedećih kriterijuma izbora:

1. Značaj programa
2. Iskustva podnosioca zahtjeva
3. Kapaciteti podnosioca zahtjeva
4. Metodologija predloga programa
5. Relevantnost predloga programa i
6. Konkurentnost i razvijenost opštine sprovođenja programa

Značaj programa

Primjenom ovog kriterijuma izbora izvođača programa zahtjevi se ocjenjuju, na osnovu usklađenosti potreba programa javnog rada, sa potrebama nezaposlenih lica iz ciljne grupe programa koja su pripremljena za uključivanje u program u opštini sprovođenja programa.

Broj bodova koji se može ostvariti po osnovu ovog kriterijumu je 1 ili 2 boda.

Zahtjev se ocjenjuje sa 1 bod kada potrebe programa javnog rada ne odgovaraju potrebama nezaposlenih lica koja pripadaju ciljnoj grupi programa, ili kada su potrebe nezaposlenih lica za uključivanje u program ispod potreba programa navedenih u zahtjevu za realizaciju javnog rada.

Ukoliko rezultat ostvaren po ovom kriterijumu bude 1 bod, zahtjev se neće dalje ocjenjivati.

Zahtjevi za realizaciju programa koji odgovaraju potrebama nezaposlenih lica iz ciljne grupe programa pripremljenih za uključivanje u program, ocjenjuju se sa 2 boda.

Kada dva ili više pravnih ili fizičkih lica podnesu zahtjeve za realizaciju programa u istoj opštini i u zahtjevima iskažu potrebu da programima obuhvate veći broj nezaposlenih lica, od broja pripremljenih za uključivanje u programe u toj opštini, tada se zahtjevi svih podnosilaca uslovno ocjenjuju dodjeljivanjem 2 boda. Ovim načinom ocjenjivanja eliminiše se davanje prednosti pojedinim podnosiocima zahtjeva.

Svi zahtjevi koji su primjenom ovog kriterijuma izbora uslovno ocijenjeni sa 2 boda dalje se ocjenjuju primjenom ostalih kriterijuma izbora: iskustva podnosioca zahtjeva, kapaciteti podnosioca zahtjeva, metodologija predloga programa, relevantnost predloga programa, konkurentnost i razvijenost opštine sprovođenja programa

Ako zahtjevi uslovno ocijenjeni sa 2 boda i nakon ocjenjivanja primjenom ostalih kriterijuma izbora ostvare isti broj bodova, tada će se bodovna lista učesnika konkursa utvrditi žrijebanjem.

Iskustva podnosioca zahtjeva

Ovaj kriterijum odnosi se na iskustva podnosioca zahtjeva i partnera u vezi sa upravljanjem programom/ima, odnosno na to da li podnosilac zahtjeva i partner/i posjeduju iskustva za upravljanje programom. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Kapaciteti podnosioca zahtjeva

Ovaj kriterijum odnosi se na kapacitete, odnosno resurse podnosioca zahtjeva i partnera potrebne za realizaciju programskih aktivnosti, odnosno na mogućnost ostvarivanja planiranih programskih aktivnosti angažovanjem raspoloživih resursa. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Metodologija predloga programa

Ovaj kriterijum odnosi se na to da li su planirane programske aktivnosti odgovarajuće, izvodljive i direktno vezane sa ciljevima i očekivanim rezultatima planiranog programa. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Relevantnost predloga programa

Ovaj kriterijum odnosi se na značaj planiranih programskih aktivnosti za ciljnu grupu i korisnike programa, odnosno na usaglašenost programskih aktivnosti sa potrebama učesnika i korisnika programa. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Konkurentnost i razvijenost opštine sprovođenja programa

Zahtjevima kojima se predviđa realizacija programa u opštinama: Berane, Andrijevica, Petnjica, Rožaje, Plav, Gusinje, Bijelo Polje, Mojkovac, Kolašin, Nikšić, Šavnik, Plužine, Žabljak, Pljevlja, Cetinje, Danilovgrad, Tuzi i Ulcinj, dodjeljivaće se 2 boda. U ovim opštinama, shodno Pravilniku o utvrđivanju liste stepena razvijenosti jedinica lokalne samouprave (»Sl. list Crne Gore« br. 113/2020) indeks razvijenosti je ispod 100.

Maksimalan broj bodova koji se može ostvariti po osnovu svih kriterijuma izbora je 24.

Uputstvom za podnošenje zahtjeva za realizaciju programa javnog rada koje je sastavni dio konkursa za realizaciju programa javnog rada detaljnije je opisan način primjene kriterijuma za izbor izvođača javnog rada.

1. **Kriterijumi izbora učesnika programa**

Izbor učesnika programa izvršiće izvođači programa iz kategorije nezaposlenih lica koja pripadaju ciljnoj grupi Programa i koja su pripremljena za učešće u programima javnog rada, a saglasno zahtjevu izvođača za realizaciju javnog rada.

**IV OBIM SREDSTAVA ZA SPROVOĐENJE MJERE**

Raspoloživa sredstva za sufinansiranje programa javnog rada iznose 815.000,00 €.

Planirano je da se najmanje 50 % raspoloživih sredstava opredijeli za sufinansiranje socijalnih programa javnog rada, a preostala sredstva za sufinansiranje programa javnog rada humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa.

Ovim sredstvima planira se realizacija programa za najmanje 497 nezaposlenih lica iz ciljne grupe programa.

Zavod zadržava pravo da u postupku izbora izvođača, u slučaju nedovoljnog broja zahtjeva koji ispunjavaju uslove za realizaciju nekog programa, preusmjeri raspoloživa sredstava iz tog u drugi/e programe od javnog interesa. Prednost kod preusmjeravanja imaće programi sa većim brojem podnijetih zahtjeva za realizaciju javnog rada.

Zavod će sufinansirati troškove realizacije programa javnog rada, u najdužem trajanju od četiri mjeseca. Učešće Zavoda u finansiranju programa javnog rada, zavisi od broja učesnika javnog rada i na mjesečnom nivou iznosi 409,90 €, po učesniku.